
  Priedas Nr. 10
PATVIRTINTA

Lietuvos gretutinių teisių asociacijos AGATA

2013-04-25 Konferencijos protokolu Nr.1
narių tarpusavio ginčų dėl agata administruojamų turtinių teisių 
SPRENDIMO tvarka

I. Bendrosios nuostatos
1. Narių tarpusavio ginčų dėl AGATA administruojamų turtinių teisių sprendimo tvarka (toliau - Ginčų tvarka) pateikia AGATA nariams ir kitais pagrindais AGATA atstovaujamiems intelektinės nuosavybės teisių turėtojams (toliau – kiti teisių turėtojai) rekomendacijas ginčų dėl turtinių teisių sprendimui.
2. Ginčais dėl turtinių teisių yra laikomi AGATA narių ir/ar kitų teisių turėtojų tarpusavio ginčai dėl jiems priklausančių ir AGATA-os administruojamų bei AGATA-oje užregistruotų intelektinės nuosavybės teisių ar jų apimties (toliau – ginčai). 

3. Pareiškėju yra laikomas AGATA narys ir/ar kitas teisių turėtojas, turintis pagrindo manyti, jog kitas AGATA narys ir/ar kitas teisių turėtojas (toliau – kita ginčo šalis) AGATA-oje neteisingai užregistravo savo intelektinės nuosavybės teises ir dėl to nukenčia pareiškėjo teisėti interesai.

II. Ginčų sprendimo tvarka
4. Kilus ginčui, pareiškėjas turi teisę užpildyti ginčų sprendimo formos (Priedas Nr. 1) I-ąją dalį „Paraiška dėl ginčijamų turtinių teisių“ ir atsiųsti tokiu būdu užpildytą ginčų sprendimo formą AGATA-ai elektroniniu paštu agata@agata.lt.
5. AGATA, gavusi iš pareiškėjo 4 p. nurodyta tvarka užpildytą ginčų sprendimo formą, nedelsiant sustabdo atlyginimo, surinkto už ginčijamas teises, išmokėjimą pareiškėjui ir kitai ginčo šaliai. Gavusi 4 p. nurodyta tvarka užpildytą ginčų sprendimo formą AGATA taip pat per 5 darbo dienas užpildo ginčų sprendimo formos II-ąją dalį „Pažyma dėl ginčijamų turtinių teisių“ ir elektroniniu paštu išsiunčia ją pareiškėjui bei kitai ginčo šaliai.
6. AGATA nepriima pareiškėjo 4 p. nurodyta tvarka užpildytos ginčų sprendimo formos, jeigu praėjo daugiau nei treji metai po to, kai buvo surinktas atlyginimas už ginčijamas teises ir pareiškėjas per šį trejų metų laikotarpį nesikreipė į AGATA-ą dėl jam priklausančio atlyginimo. Toks atlyginimas yra paskirstomas AGATA Atlyginimo atlikėjams ir fonogramų gamintojams paskirstymo taisyklėse nustatyta tvarka, tačiau pareiškėjas turi teisę spręsti ginčą dėl turtinių teisių įstatymuose nustatyta tvarka.
7. Pareiškėjas ir kita ginčo šalis, gavę iš AGATA-os 5 p. nurodyta tvarka užpildytą ginčų sprendimo formą, kaip įmanoma greičiau tarpusavyje išsprendžia ginčą ir pasiektą susitarimą  įrašo ginčų sprendimo formos III-ioje dalyje „Susitarimas dėl turtinių teisių“ bei pasirašytą pateikia AGATA-ai. Gavusi abiejų šalių pasirašytą „Susitarimą dėl turtinių teisių“, AGATA ne vėliau kaip per 5 darbo dienas užregistruoja minėtame susitarime nurodytas pareiškėjo ir kitos ginčo šalies teises (jų apimtį/dalis) ir atšaukia atlyginimo išmokėjimo sustabdymą. 

III. Baigiamosios nuostatos
8. Ginčų tvarka yra tik rekomendacinio pobūdžio ir siekia palengvinti ginčų sprendimą, bet neužkerta kelio nariams bei kitiems teisių turėtojams spręsti ginčus dėl turtinių teisių teismo ar kita įstatymuose nustatyta tvarka. Ginčai taip pat sprendžiami teismo ar kita įstatymuose nustatyta tvarka kai pareiškėjui ir kitai ginčo šaliai nepavyksta susitarti Ginčų tvarkos II dalyje nurodytu būdu.

9. Jeigu nariai ir/ar kiti teisių turėtojai sprendžia ginčą teismo ar kita įstatymuose nustatyta tvarka, AGATA sustabdo atlyginimo, surinkto už ginčijamas teises, išmokėjimą pareiškėjui ir kitai ginčo šaliai nuo momento, kai apie ginčą AGATA-ą raštu informuoja pareiškėjas, kita ginčo šalis ar atitinkamos institucijos.

10. AGATA administracija visais atvejais išlieka neutrali ir nesikiša į ginčų sprendimą.
ginčų SPRENDIMO FORMA

I. PARAIŠKA DĖL GINČIJAMŲ TURTINIŲ TEISIŲ
Data ___________

1. Pareiškėjas (pildo pareiškėjas)
	Vardas, pavardė / Įmonės pavadinimas
	

	Asmens kodas / Įmonės kodas
	

	Adresas
	

	Telefonas
	

	Elektroninis paštas
	


2. Ginčo objektas (pildo pareiškėjas)
	Albumas / Fonograma (įrašas)
	

	Išleidimo metai
	

	Fonogramos gamintojas (leidėjas)
	

	Ginčo dalykas 

(pvz. atlyginimo pasidalinimo procentas) 
	

	Pagrindas 

(pvz. sutartis su kita ginčo šalimi)
	

	Pridedami dokumentai 

(pvz. sutarties kopija)
	


II. PAŽYMA DĖL GINČIJAMŲ TURTINIŲ TEISIŲ

3. Registruota AGATA-oje (pildo AGATA)
	Albumas / Fonograma (įrašas)
	

	Išleidimo metai
	

	Fonogramos gamintojas (leidėjas)
	

	Pareiškėjo teisės/atlyginimas ar teisių/atlyginimo dalis
	

	Kitos ginčo šalies teisės/atlyginimas ar teisių/atlyginimo dalis
	


III. SUSITARIMAS DĖL TURTINIŲ TEISIŲ

4. Galutinis susitarimas tarp ginčo šalių (pildo ir pasirašo pareiškėjas bei kita ginčo šalis)

	(Susitarimo pavyzdys)

Susitariama, kad nuo 202_ m. _____ mėn. ___ d., teisė gauti AGATA atlyginimą už albumo/įrašo  ________________________ naudojimą dalinama taip:

_____ procentų pareiškėjui ir _____ procentų kitai ginčo šaliai.

Data

Data

Pareiškėjas

Kita ginčo šalis

Pareigos

Pareigos

Parašas

Parašas

                      A.V.

                      A.V.

